जाति एक ऐसा मुद्दा जिससे कोई भी देश अब तक अछूता न रह सका है। कहीं यह धर्म के रूप में तो कहीं समुदाय के रूप में तो कहीं यह क्षेत्रवाद के रूप में निकल कर आता है लेकिन उपरोक्त इन तीनों में सभी प्रकार के जाति निवास करती है। एक समय ऐसा भी आता है जब एक ही क्षेत्र,एक ही समुदाय व धर्म की दो जातियां दो भागों में विभक्त हो जाती है जिसमें केवल और केवल द्वेष , तृष्णा, बदला एवं अन्य निरर्थक व विनाशकारी भावनाओं का जन्म होता है। इस दौरान मानव यह भूल जाता है कि सभी एक इंसान है चाहे वह किसी जाति, धर्म व समुदाय का हो और इन विनाशकारी भावनाओं के कारण केवल और केवल अपना और दूसरों का नुकसान ही होता है। ऐसे में लोगों के जेहन में यह सवाल उठता है कि आखिर वह क्या वजहें हैं जिसके कारण लोग एक-दूसरे के जान के प्यासे हो जाते हैं।